دستُونک ……… خالق ارمان
اَنچیں شپے کہ مہپراں دُنیا پَتاتگ ئے
چمّ ءِ گُبار زُرتگ ءُ دریا پَتاتگ ئے
دیوانگیں زہیراں اے بالاد ساٹِتہ
تہنائی مانپوشتگ ءُ تہنا پَتاتگ ئے
وہدءِگنوک زاناں وتی چَہرگءَنَجنت
دَزمالے تئ جُتائی ءِ دیما پَتاتگ ئے
اوہے پَرےزمانگ ءِ بے سِتریں ساہگءَ
نَکشے کروتکگ ئے ناں تماشا پَتاتگ ئے
مانگِیشّتہ منا گوں ہمے رنگءَزندگی
بندیکّے ، چو کپودَر ءِ پادا پَتاتگ ئے
آگاہی ءَ اے بِرہنگیں ہاجت نہ پہمِتہ
شپ دیدگاں نہ وپتگیں ڈیوا پَتاتگ ئے
ارمان تئ نَیاہگءِہال اِنت ماں رہسراں
مارا گشئے چو دَنزے ءِ پَیما پَتاتگ ئے